Brayton Universiteti

Brayton Universiteti — Böyük Britaniyanın cənub sahilində Brayton və Eastbourne şəhərlərində yerləşən dövlət universiteti.

Universitet 1858-ci ildə Kral Pavilyonunda Brayton İncəsənət Məktəbi kimi açılmışdır. 1992-ci ildə universitet statusu aldı.

Universitet əsasən peşəkar tətbiqi təhsil proqramları təklif edir.https://web.archive.org/web/20181121072704/https://www.thecompleteuniversityguide.co.uk/brighton/ Proqramlara Kompüter elmləri, Biologiya, Mühəndislik, Ətraf mühit elmləri, Riyaziyyat, Memarlıq, Geologiya, Tibb, Tədris, İdman elmi, Jurnalistika, Kriminologiya və Biznesin idarə edilməsi daxildir.https://web.archive.org/web/20160216040133/http://search.ucas.com/search/results?Vac=1&AvailableIn=2016&ProviderQuery=University%2520of%2520Brighton%252C%2520&AcpId=113&page=1&providerids=113 Təxminən 18,000 tələbə və 2,400 işçi heyyəti var.

 Tarixi 
1858-ci ildə Brayton İncəsənət məktəbi öz qapılarını Kral Pavilyonunda ilk 110 tələbəsi üçün açdı.

1876-cı ildə məktəb Grand Paradeya öz binasına köçdü. Baş nazir Vilyam Qladston yeni binanın açılışında iştirak etmişdir.

1897-ci ildə Braytonda Elm və Texnologiya Məktəbi açıldı. Burada 600 tələbə təhsil alırdı.

1960-cı illərdə Moulsekombda Brayton Texnologiya Kollecinə aid yeni binalar tikildi.

1970-ci ildə İncəsənət Məktəbi və Brayton Texnologiya Kolleci birləşdi və Brayton Politexnik məktəbi yarandı.https://www.theguardian.com/money/2004/apr/03/careers.students8

1992-ci ildə Əlavə və Ali Təhsil Qanununun müddəalarına əsasən müəssisəyə universitet statusu verildi.

1994-cü ildə Sasseks və Kent Tibb bacısı və Tibb İnstitutu Universitetin bir hissəsi oldu və Eastbournedə yerləşən tələbələrin sayını artırdı.

 Akademik strukturu 
Universitet geniş fənlər üzrə 400-dən çox kurs təklif edir.

 Magistratura 
Brayton Universiteti Beynəlxalq Kolleci tələbələr üçün akademik hazırlıq proqramları təqdim edir. Proqramı uğurla başa vurduqdan və tələb olunan qiymətləri əldə etdikdən sonra tələbələr universitetdə təklif olunan magistr pilləsinə və aspiranturaya yüksələ bilərlər.

 Doktorantura 
Brayton Universiteti Doktorantura Kolleci Universitetin aspirant tədqiqat tələbələri icmasına akademik, inzibati və praktiki dəstək verir. Eastbourne və Brayton kampuslarının hər birində Doktorantura Kolleci kampus mərkəzləri var.

 Akademik məktəbləri 
Universitetin 8 akademik məktəbi var:

 Tətbiqi Elmlər məktəbi
 Memarlıq, Texnologiya və Mühəndislik məktəbi
 İncəsənət və Media məktəbi
 Brayton və Sassex Tibb məktəbi - Sassex Universiteti ilə birgə
 Biznes və Hüquq məktəbi
 Təhsil məktəbi
 Humanitar və Sosial Elmlər məktəbi
 İdman və Sağlamlıq Elmləri məktəbi

 Kampusları 
Universitetin dörd kampusu var: üçü Braytonda – Falmer, Şəhər və Moulsekumb kampusları, biri isə Eastbourneda.https://web.archive.org/web/20100119052950/http://www.brighton.ac.uk/aboutus/

 Falmer kampusu 
Falmer kampusu Brayton şəhər mərkəzindən təxminən üç mil məsafədədir. Təhsil məktəbi, Humanitar və Sosial Elmlər məktəbi, İdman və Sağlamlıq Elmləri məktəbi, Tibb Araşdırma mərkəzi, Beynəlxalq Sağlamlığın İnkişafı və Tədqiqat mərkəzi, Sosial Elmlər, Siyasət Tədqiqat mərkəzləri, Təhsil Araşdırma Mərkəzi, Öyrənmə və Tədris Mərkəzi və Brayton və Sassex Tibb məktəbinin hamısı bu kampusa əsaslanır.

Kampusa kitabxana, kompüter otaqları, restoran və kafe/bar, Tələbələr Birliyi və mağaza daxildir. Kampusdakı idman qurğularına işıqlandırılmış 3G AstroTurf meydançası, tennis kortları, Fitnes idman mərkəzi, iki studiya və altı badminton meydançası olan idman zalı və 2015-ci ildə açılmış yeni idman pavilyonu daxildir.

 Şəhər kampusu 

Kampusa Universitetin İncəsənət və Media Məktəbi (əvvəllər İncəsənət Fakültəsi), Humanitar və Sosial Elmlər Məktəbi, Brayton Universitetinin qalereyası və Sallis Benney Teatrı və universitetin arxivləri yerləşir. Həmçinin bura kitabxana, humanitar elmlər, incəsənət və dizayn fakültələri, kompüter, hovuz otaqları, media mərkəzi, restoran və kafe daxildir.

 Moulsekumb kampusu 

Moulsekumb kampusu dəmiryol stansiyasının yaxınlığındadır. Bu, Tətbiqi Elmlər məktəbi, Memarlıq, Texnologiya və Mühəndislik məktəbi və Biznes və Hüquq məktəbində 8000-dən çox tələbənin təhsil aldığı dörd kampusun ən böyüyüdür. Bura Tədris və öyrənmə mərkəzləri, klinik və molekulyar biologiya laboratoriyaları, struktur dinamika, geotexnika, istilik dinamikası, hidravlika və avionika üzrə mütəxəssis laboratoriyaları, uçuş simulyatoru, real vaxt ticarəti daxil olmaqla sürətli prototipləşdirmə və dizayn avadanlıqları binası, memarlıq və daxili memarlıq studiyaları, həmçinin Aldrih Kitabxanası, kompüter otaqları, hovuz, iki restoran və beş kafe daxildir.

14 noyabr 2006-cı ildə Brayton Universiteti Rikardo UK ilə birgə Ser Harri Rikardo laboratoriyalarını açdılar. Laboratoriyalar daxili yanma mühərrikləri, lazer əsaslı ölçmə üsullarının inkişafı, fundamental modelləşdirmə və hesablama simulyasiyasına həsr olunmuş Böyük Britaniyanın ən böyük tədqiqat qruplarından biridir. [27]

Brayton Universiteti Tələbələr Birliyinin əsas ofisləri Kokkroft binasında yerləşir.

 Eastbourne kampusu 
Kampus Sout Douns Milli Parkının ətəyində yerləşir. Burada təxminən 3000 tələbə təhsil alır.
Bura tədris və təlim fiziologiyası laboratoriyaları, fizioterapiya klinikası və Leaf Hospital daxildir.

 Kitabxanası 
Universitetin dörd kitabxanası var.

 Aldrih Kitabxanası (Moulsekumb kampusu)
 Falmer Kitabxanası
 Queenvud Kitabxanası 
 St. Peterin Ev Kitabxanası (Şəhər kampusu)

 Həmçinin bax 
 Birləşmiş Krallıq universitetlərinin siyahısı

 Xarici keçidlər 
 University of Brighton
 Brighton Students' Union

 İstinadlar 

Kateqoriya:Birləşmiş Krallıq universitetləri
Kateqoriya:1992-ci ildə yaradılmış təhsil müəssisələri
Kateqoriya:İngiltərə universitetləri
Kateqoriya:Universitetlər